
          Αθήνα, 14 Μαρτίου 2023

ΝΕΕΣ ΒΕΛΤΙΩΣΕΙΣ ΣΤΙΣ ΠΑΡΕΧΟΜΕΝΕΣ ΥΠΗΡΕΣΙΕΣ ΤΟΥ ΠΡΟΓΡΑΜΜΑΤΟΣ ΟΜΑΔΙΚΗΣ ΑΣΦΑΛΙΣΗΣ ΤΗΣ ΕΘΝΙΚΗΣ ΑΣΦΑΛΙΣΤΙΚΗΣ
Συνάδελφοι,

Ο ΣΥΤΕ, σε συνέχεια της από 1/1/2021 σύμβασης με ασφαλιστικό διαμεσολαβητή την GroupΜέριμνα Πρακτορειακή, προχώρησε σε τρίτη διαπραγμάτευση (2021, 2022, 2023) με την Εθνική Ασφαλιστική με στόχο την αναβάθμιση των παρεχoμένων υπηρεσιών του συμβολαίου ομαδικής ασφάλισης, η οποία επέφερε συνοπτικά τα παρακάτω θετικά αποτελέσματα:
· Αύξηση  από 40€ σε 50€ του ανώτατου καταβαλλόμενου ποσού κάλυψης των αποδείξεων εξωνοσοκομειακων επισκέψεων σε ιατρούς. Θυμίζουμε ότι ήδη σε προηγούμενη διαπραγμάτευση αυξήθηκαν οι επισκέψεις σε εξωνοσοκομειακούς ιατρούς από 6 σε 7 (ανακοίνωση ΣΥΤΕ Νο12/06.05.22).
· Κάλυψη του υπολοίπου ποσού της δαπάνης, που δεν καλύπτει το ΑΤΠΣΥΤΕ, για Σκιαγραφικό υγρό που αφορά μαγνητική ή αξονική τομογραφία, με συνέπεια τη μηδενική επιβάρυνση του ασφαλισμένου συναδέλφου.

·  Προσθήκη Χειρουργικού επιδόματος. Στην περίπτωση που η Χειρουργική επέμβαση πραγματοποιείται σε Δημόσιο Νοσοκομείο, θα καταβάλλεται επίδομα έως 2.000€ ανάλογα με τη βαρύτητα της χειρουργικής επέμβασης. 

· Δίνεται η δυνατότητα ένταξης στο Πρόγραμμα, σε όποιον συνάδελφο το επιθυμεί, έως τις 14 Απριλίου 2023, με τους ίδιους όρους και τις ίδιες προϋποθέσεις που έχουν ενταχθεί όσοι ήδη βρίσκονται σε αυτό,  χωρίς την προϋπόθεση ελέγχου της υγείας τους!!
Το Διοικητικό Συμβούλιο
